# Beniarrés

### De Viquipèdia

Beniarrés
Localització

Municipi el Comtat
Gentilici | Beniarresí Beniarresina
Població (2002) | 1387
Superfície | 20,20 km2
Densitat | 68,66 hab/km2
Altitud | 398 m
Nuclis de població | 1
Coordenades | 38° 49’ 12” N 0° 22’ 46” W
Predomini lingüístic històric | Valencià
Partit judicial | Alcoi

Pantà de Beniarrès.

Beniarrés és una població valenciana de la comarca del Comtat.

## Història

La mostra més antiga de poblament que hi ha és la cova de l'Or, segle V a.C., considerada com el jaciment neolític més important del País Valencià. El poble és d'origen musulmà. Conquistat per Jaume I l'any 1253, va estar integrat per moriscos fins l'any 1609 que van ser expulsats. Fou senyor de Beni Arràez (Beniarrés), el musulmà convertit al cristianisme anomenat Almudino. Aquest, per deutes perdrà el lloc en favor de Ponç Guillem de Villafranca, qui va apropiar-se'l sense esperar sentència del Justícia, per la qual cosa Jaume I va ordenar-li que el restituís al seu senyor. Depengué jurisdiccionalment del castell de Perpuxent que fou concedit a en Gil Garcés d'Azagra el 1259 per part de Jaume I, davant la primera revolta d'Al-Azraq; posteriorment passarà a diversos senyors cristians i a l'Orde de Montesa.

## Demografia i economia

Des de principis del segle XX es produeix un increment de la població, i en les dècades dels 50-60 descèn notòriament degut a una gran emigració cap a França; en els anys 70 s'estabilitza en uns 1.712 habitants (beniarresins) i el 2002 baixa als 1.387. L'agricultura que propicia el Serpis i la indústria de Cocentaina i Muro són els pilars de la seua economia.

## Geografia

Església de sant Pere Apòstol.

Beniarrés es troba en la sub-comarca de la vall de Perputxent. En el seu terme, de 20,2 km2, es troba la ja esmentada cova de l'Or. També hi és interessant la visita al pantà que du el seu nom; la cova dels Nous Forats i el barranc de l'Encantat.

## Edificis d'interès

Patrimoni artístic:

- Església de sant Pere Apòstol, edificada el segle passat sobre una antiga construcció gòtica.
- Ermita del sant Crist dels Afligits, a la qual s'arriba després de pujar un elevat calvari.

## Política

El govern municipal, al 2004, la detenta, mitjançant moció de censura, el PP amb 3 regidors i el recolzament del d'APB i el de LLP; el PSPV en té 4.

## Agraïments

La informació per fer aquest article s'ha extret de Diari Parlem amb la seua autorització.

## Enllaços externs

| A Wikimedia Commons hi ha contingut multimèdia relatiu a: Beniarrés

- País Valencià, poble a poble, comarca a comarca, de Paco González Ramírez, d'on se n'ha tret informació amb el seu consentiment.
- Secció "Poble a poble" del Diari Parlem, d'on s'ha extret informació amb consentiment de l'autor.
- Institut Valencià d'Estadística.
- Portal de la Direcció General d'Administració Local de la Generalitat.

Obtingut de "http://ca.wikipedia.org../../../b/e/n/Beniarr%C3%A9s.html"

Categoria: Comtat

##### Views

- Article
- Discussió
- Revisió actual

##### Cerca

##### En altres llengües

- Español
- Italiano
- Nederlands
- Português